નવી દિલ્હીઃ ભારતીય ટીમના ક્રિકેટર્સ જ્યારે પણ કોઈ વિદેશ પ્રવાસ માટે પોતાના શહેરથી દિલ્હી કે મુંબઈમાં એકઠા થવા માટે આવે છે ત્યારે અથવા વિદેશ પ્રવાસથી પાછા ફરીને પોતપોતાના શહેરમાં જાય છે ત્યારે તેઓએ ઇકોનોમી ક્લાસમાં સફર કરવી પડે છે એટલું જ નહીં, ટીમ ઇન્ડિયાના ઘરેલુ પ્રવાસની શરૂઆત અને અંતમાં જ્યારે ક્રિકેટર પોતપોતાના શહેર અને યજમાન સ્થળે જાય છે ત્યારે પણ ઇકોનોમી ક્લાસમાં સફર કરવી પડે છે. આ દરમિયાન ક્રિકેટ ચાહકો એરપોર્ટ પર જ ક્રિકેટર સાથે સેલ્ફી કે ઓટોગ્રાફ લેવાની જીદ કરતા હોય છે, જેના કારણે વિચિત્ર પરિસ્થિતિનું નિર્માણ થાય છે.